इनें दिनें च गै में, पता नईं, ओदी के खूबी दिक्खियै, ओदा नां पिंकी रक्खी दित्ता ? पिंकी ओदा नां ऐ, ए गल्ल उसी पता ऐ जां नईं, पर इन्नी गल्ल जरूर ही चे जिस बेल्लै बी औं ‘पिंकी’ करियै उसी आला दिन्दा, ओ छड़प्प कीते दा निकलदा ते मेरे अग्गें-पिच्छें फिरन लगी पौंदा। केईं बारी आला मारने पर बी ओ नईं हा लबदा तां में मनै गी ढारस देई लैन्दा जे उसने मेरी बाज नईं सुनी। इसी तुस भाएं मेरा बहम समझो पर औं इयै समझदा हा जे पिंकी जानदा हा जे उसदा नां पिंकी ऐ।